
1. BENDROSIOS NUOSTATOS 
1.1. BĮ Juozo Miltinio dramos teatras (Laisvės a. 5, Panevėžys) (toliau – Perkančioji organizacija) numato įsigyti bilietų platinimo paslaugų ir praėjimo 
kontrolės sistemos palaikymo paslaugas (toliau – Paslaugos). Paslaugų kodas pagal Bendrąjį viešųjų 

pirkimų žodyną (toliau – BVPŽ) 75110000 – Bendrosios paslaugos visuomenei, papildomi BVPŽ 
kodai: 48700000 - Programinės įrangos paketų paslaugų programos, 22459000 – Bilietai. 
1.2 Pirkimas vykdomas vadovaujantis Lietuvos Respublikos viešųjų pirkimų įstatymu, 
Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais 
bei šiomis konkurso sąlygomis. 
1.3. Naudojamos pagrindinės sąvokos apibrėžtos Viešųjų pirkimų įstatyme. 
1.4. Išankstinis informacinis skelbimas apie pirkimą nebuvo paskelbtas. Skelbimas apie 
pirkimą paskelbtas Viešųjų pirkimų įstatymo nustatyta tvarka CVP IS interneto adresu: 
https://pirkimai.eviesiejipirkimai.lt/. Skelbti savanoriško ex ante skaidrumo skelbimo nenumatoma. 
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, 
proporcingumo ir skaidrumo principų ir konfidencialumo bei nešališkumo reikalavimų. 
1.6. Perkančioji organizacija yra pridėtinės vertės mokesčio (toliau – PVM) mokėtoja. 
1.7. Visos pirkimo sąlygos nustatytos pirkimo dokumentuose, kuriuos sudaro:  
1.7.1. Skelbimas apie pirkimą; 
1.7.2. Konkurso sąlygos (kartu su priedais); 
1.7.3. Dokumentų paaiškinimai (patikslinimai), taip pat atsakymai į tiekėjų klausimus (jeigu 
bus); 
1.7.4. Kita CVP IS priemonėmis pateikta informacija. 
1.8. Pirkimas vykdomas CVP IS priemonėmis, pasiekiamomis adresu 
https://pirkimai.eviesiejipirkimai.lt/. Pirkime gali dalyvauti tik CVP IS registruoti tiekėjai. Bet kokia 
informacija, Konkurso sąlygų paaiškinimai, pranešimai ar kitas Perkančiosios organizacijos ir tiekėjo 
susirašinėjimas yra vykdomas tik CVP IS susirašinėjimo priemonėmis – Perkančiosios organizacijos 
pranešimus gaus prie pirkimo prisijungę tiekėjai. 
1.9. Elektroniniame kataloge CPO.LT perkamų paslaugų nėra, todėl paslaugų pirkimas 
negali būti atliekamas naudojantis centrinės perkančiosios organizacijos paslaugomis. 
1.10. Bet kuriuo metu iki sutarties sudarymo Perkančioji organizacija turi teisę savo 
iniciatyva nutraukti pradėtas konkurso procedūras, jeigu atsirado aplinkybių, kurių nebuvo galima 
numatyti, ir privalo tai padaryti, jeigu bus pažeisti Viešųjų pirkimų įstatymo 17 straipsnio 1 dalyje 
nustatyti principai ir atitinkamos padėties negalima ištaisyti. 
1.11. Perkančiosios organizacijos kontaktiniai asmenys pirkimo procedūrų vykdymo 
klausimais: Gediminas Ambraška, viešųjų pirkimų specialistas, telefono numeris 069965252, elektroninio pašto adresas gediminas@miltinioteatras.lt  

2. PIRKIMO OBJEKTAS 
2.1. Pirkimo objektas ‒ bilietų platinimo paslaugų pirkimas. 
2.2. Pirkimo objekto savybės ir reikalavimai nurodyti Techninėje specifikacijoje (1 priedas). 
2.3. Pirkimo objektas į dalis neskaidomas. Tiekėjas privalo teikti pasiūlymą visai pirkimo 
apimčiai. 
2.4. Paslaugos teikėjas paslaugas Perkančiajai organizacijai teiks bilietų platinimo vietose, 
el. erdvėje ir Perkančiajai organizacijai priklausančiose patalpose. 
2.4. Numatomos sudaryti paslaugų viešojo pirkimo – pardavimo sutarties galiojimo terminas – 12 (dvylika) mėnesių su galimybe jį pratęsti 2 kartus po 12 (dvylika) mėnesių. Bendra Sutarties 
trukmė – ne daugiau kaip 36 (trisdešimt šeši) mėnesiai nuo sudarymo dienos. 

3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI 
3.1. Pašalinimo pagrindai pateikiami Konkurso sąlygų 3 priede..  
3.2. Paslaugų teikėjams, dalyvaujantiems pirkime, minimalūs kvalifikacijos reikalavimai 
nenustatomi.  

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE 
4.1. Jei pirkimo procedūrose dalyvauja ūkio subjektų grupė, ji pateikia skaitmeninę jungtinės 
veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies 
įsipareigojimai, vykdant numatomą su Perkančiąja organizacija sudaryti pirkimo sutartį, šių 
įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi 
numatyti solidarią visų šios sutarties šalių atsakomybę už prievolių Perkančiajai organizacijai 
nevykdymą. Tiekėjo pasiūlymas nebus laikomas atitinkančiu pirkimo sąlygų reikalavimus, jeigu 
jungtinės veiklos sutartyje nebus numatyta ir reglamentuota jungtinės sutarties šalių (dalyvių) solidari 
atsakomybė ir įnašų į bendrą veiklą procentinė dalis. Taip pat jungtinės veiklos sutartyje turi būti 
numatyta, kuris asmuo atstovauja ūkio subjektų grupę (su kuo Perkančioji organizacija turėtų 
bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią 
informaciją). Tiekėjo pasiūlymas nebus laikomas atitinkančiu pirkimo sąlygų reikalavimus, jeigu 
jungtinės veiklos sutartyje nebus numatyta ir reglamentuota jungtinės sutarties šalių (dalyvių) solidari 
atsakomybė ir įnašų į bendrą veiklą procentinė dalis. 
4.2. Nereikalaujama, kad ūkio subjektų grupės pateiktą pasiūlymą pripažinus geriausiu ir 
Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą 
teisinę formą. 
5. PASIŪLYMŲ RENGIMAS, PATEIKIMAS, KEITIMAS 
5.1. Pateikdamas pasiūlymą, tiekėjas sutinka su Konkurso sąlygomis ir patvirtina, kad jo 
pasiūlyme pateikta informacija yra teisinga ir apima viską, ko reikia tinkamam pirkimo sutarties 
įvykdymui.  
5.2. Pasiūlymas turi būti pateikiamas tik elektroninėmis priemonėmis, naudojant CVP IS, 
pasiekiamą adresu https://pirkimai.eviesiejipirkimai.lt. Pasiūlymus gali teikti tik CVP IS registruoti 
tiekėjai (nemokama registracija adresu https://pirkimai.eviesiejipirkimai.lt). Pateikiami dokumentai 
ar skaitmeninės dokumentų kopijos turi būti prieinami naudojant nediskriminuojančius, visuotinai 
prieinamus duomenų failų formatus (pvz., pdf, jpg, doc ir kt.). Pasiūlymai, pateikti popierinėje 
formoje arba ne CVP IS elektroninėmis priemonėmis, bus atmesti kaip neatitinkantys pirkimo 
dokumentų reikalavimų. Pateikiant atitinkamų dokumentų skaitmenines kopijas CVP IS, yra 
deklaruojama, kad kopijos yra tikros. Perkančioji organizacija pasilieka sau teisę reikalauti 
dokumentų originalų. 
5.3. Tiekėjo pasiūlymas privalo būti pasirašytas tiekėjo arba jo įgalioto asmens saugiu 
elektroniniu parašu, atitinkančiu Lietuvos Respublikos elektroninio parašo įstatymo nustatytus 
reikalavimus. Jeigu pasiūlymą pateikia ne Tiekėjo vadovas, kartu su pasiūlymu turi būti pateikta 
pasiūlymą teikiančio Tiekėjo atstovo įgaliojimo, pateikti ir pasirašyti pasiūlymą ir kitus dokumentus, 
skaitmeninė kopija. 
5.4. Tiekėjo pasiūlymas bei kita korespondencija pateikiama lietuvių kalba. 
5.5. Tiekėjo pasiūlymą sudaro raštu (CVP IS elektroninėmis priemonėmis) pateiktų 
dokumentų ir elektroninėmis priemonėmis pateiktų duomenų visuma. Tiekėjas savo pasiūlymą turi 
parengti, pateikdamas visus reikalaujamus dokumentus: 
5.5.1. užpildytą Pasiūlymo formą (Konkurso sąlygų 2 priede); 
5.5.2. Techninės specifikacijos (1 priedas) 4.13 punkte reikalaujamus įrodymus; 
5.5.3. EBVPD 4 priedas; 
5.5.4. Įgaliojimas (jei taikoma); 
5.5.5. Jungtinės veiklos sutartis (jei taikoma); 
5.5.6. Įrodymai, kad vykdant pirkimo sutartį ūkio subjektų, kurių pajėgumais jis remiasi, 
ištekliai jam bus prieinami; 
5.5.7. Kiti pirkimo sąlygose nurodyti dokumentai. 

5.6. Tiekėjas gali pateikti tik vieną pasiūlymą – individualiai arba kaip ūkio subjektų grupės 
narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja 
teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau 
kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir 
naudodamasis CVP IS elektroninėmis priemonėmis. 
5.7. Tiekėjas, pateikdamas pasiūlymą, turi siūlyti visą nurodytą paslaugų apimtį. 
5.8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų 
pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. 
5.9. Pasiūlymas elektroninėmis priemonėmis CVP IS turi būti pateiktas iki CVP IS 
nurodyto pasiūlymo pateikimo termino pabaigos (Lietuvos Respublikos laiku). Tiekėjui CVP IS 
susirašinėjimo priemonėmis paprašius, Perkančioji organizacija CVP IS susirašinėjimo priemonėmis 
patvirtina, kad tiekėjo pasiūlymas yra gautas, ir nurodo gavimo dieną, valandą ir minutę.  
5.10. Tiekėjai pasiūlyme turi nurodyti, kokia pasiūlyme pateikta informacija yra 
konfidenciali. Visas tiekėjo pasiūlymas negali būti laikomas konfidencialia informacija, tačiau 
tiekėjas gali nurodyti, kad tam tikra jo pasiūlyme pateikta informacija yra konfidenciali. 
Konfidencialia informacija gali būti, įskaitant, bet ja neapsiribojant, komercinė (gamybinė) paslaptis 
ir konfidencialieji pasiūlymų aspektai. Konfidencialia negalima laikyti informacijos, nurodytos 
Įstatymo 20 straipsnis 2 punkte. Jeigu perkančiajai organizacijai kils abejonių dėl tiekėjo pasiūlyme 
nurodytos informacijos konfidencialumo, ji prašo tiekėjo įrodyti, kodėl nurodyta informacija yra 
konfidenciali. Jeigu tiekėjas per 5 darbo dienas, nepateiks tokių įrodymų arba pateiks netinkamus 
įrodymus, bus laikoma, kad tokia informacija yra nekonfidenciali.  
5.11. Jei tiekėjas pasiūlyme nenurodo konfidencialios informacijos, laikoma, kad 
konfidencialios informacijos tiekėjo pasiūlyme nėra. Vadovaujantis Viešųjų pirkimo įstatymo 86 
straipsnio 9 dalimi, Perkančioji organizacija laimėjusio tiekėjo pasiūlymą, išskyrus informaciją, kurią 
tiekėjas nurodė kaip konfidencialią, paskelbs CVP IS. 
5.12. Paslaugų kaina pateikiama eurais. Apskaičiuojant kainą, turi būti atsižvelgta į visus 
Konkurso sąlygose nurodytus reikalavimus. Į paslaugų kainą turi būti įskaičiuoti visi mokesčiai 
ir visos tiekėjo išlaidos, įskaitant PVM, sąskaitų pateikimą informacinės sistemos „E. sąskaita“ 
priemonėmis. PVM turi būti nurodomas atskirai. Išlaidos, kurių tiekėjas teikdamas pasiūlymą 
neįskaičiavo, nebus papildomai apmokamos. Visuose atliekamuose skaičiavimuose bei 
apvalinimuose turi būti laikomasi bendrų skaičių apvalinimo taisyklių ir kainos pasiūlyme turi būti 
nurodomos paliekant du skaitmenis po kablelio. 
5.13. Pasiūlyme turi būti nurodytas jo galiojimo terminas. Pasiūlymas turi galioti ne 
trumpiau kaip 90 dienų nuo pasiūlymo pateikimo dienos. Jeigu pasiūlyme nenurodytas jo 
galiojimo terminas, laikoma, kad pasiūlymas galioja tiek, kiek nustatyta pirkimo dokumentuose. 
5.14. Kol nesibaigė pasiūlymų galiojimo laikas, Perkančioji organizacija turi teisę prašyti, 
kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. 
5.15. Perkančioji organizacija turi teisę pratęsti pasiūlymo pateikimo terminą. Tiekėjai apie 
pasiūlymų pateikimo termino nukėlimą informuojami elektroninėmis priemonėmis CVP IS. 
5.16. Kol nesuėjo pasiūlymų pateikimo terminas, tiekėjas turi teisę pakeisti arba atšaukti 
savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas 
galiojančiu, jeigu Perkančioji organizacija jį gavo iki pasiūlymų pateikimo termino pabaigos. 
5.17. Tiekėjas, atsižvelgdamas į visus Techninėje specifikacijoje pateiktus reikalavimus 
perkamų paslaugų turiniui, savo pasiūlymą privalo parengti pagal šių Konkurso sąlygų 2 priede 
pateiktą formą. 
5.18. Perkančioji organizacija neatsako už nenumatytus atvejus, dėl kurių pasiūlymas 
nebuvo gautas ar gautas pavėluotai. Pavėluotai gautas pasiūlymas nepriimamas. 
5.19. Tiekėjas turi nurodyti, kokiai pirkimo sutarties daliai ir  kokius subtiekėjus, jeigu jie 
yra žinomi, jis ketina pasitelkti. Toks nurodymas nekeičia pagrindinio tiekėjo atsakomybės dėl 
numatomos sudaryti pirkimo sutarties įvykdymo. Kai pasiūlymą pateikiantis tiekėjas nurodo, kad 
pirkimo sutarties vykdymo metu jis numato remtis kitų tinkamų ūkio subjektų, su kuriais pasiūlymą 
pateikiantis tiekėjas nėra sudaręs jungtinės veiklos sutarties, pajėgumais, pasiūlymą pateikiantis 
tiekėjas, be kitų Konkurso sąlygose nustatytų dokumentų, privalo pateikti įrodymus, patvirtinančius 
jo galimybes pirkimo sutarties vykdymo metu naudotis kitų ūkio subjektų pajėgumais (pvz., ketinimų 
protokolą, subtiekėjo deklaraciją ar pan.) (pateikiamos dokumentų skaitmeninės kopijos). 

6. PASIŪLYMŲ GALIOJIMO UŽTIKRINIMAS 
6.1. Pasiūlymo galiojimo užtikrinimo nereikalaujama. 
7. KONKURSO SĄLYGŲ PAAIŠKINIMAS IR PATIKSLINIMAS 
7.1. Konkurso sąlygos gali būti paaiškinamos, patikslinamos tiekėjų iniciatyva, jiems CVP 
IS susirašinėjimo priemonėmis kreipiantis į Perkančiąją organizaciją. Prašymai paaiškinti Konkurso 
sąlygas gali būti pateikiami Perkančiajai organizacijai CVP IS susirašinėjimo priemonėmis ne vėliau 
kaip likus 6 (šešioms) dienoms iki pasiūlymų pateikimo termino pabaigos. Tiekėjai turėtų būti 
aktyvūs ir pateikti klausimus ar paprašyti paaiškinti Konkurso sąlygas iš karto jas išanalizavę, 
atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus 
galima. 
7.2. Nesibaigus pasiūlymų pateikimo terminui, Perkančioji organizacija turi teisę savo 
iniciatyva paaiškinti, patikslinti Konkurso sąlygas. 
7.3. Atsakydama į kiekvieną tiekėjo CVP IS susirašinėjimo priemonėmis laiku pateiktą 
prašymą paaiškinti pirkimo dokumentus arba aiškindama, papildydama, tikslindama pirkimo 
dokumentus savo iniciatyva, perkančioji organizacija teikia paaiškinimus, papildymus, patikslinimus 
paskelbdama CVP IS priemonėmis bei išsiųsdama CVP IS priemonėmis prie pirkimo prisijungusiems 
tiekėjams, ne vėliau kaip likus 4 dienoms iki pasiūlymų pateikimo termino pabaigos. 
7.4. Perkančioji organizacija, paaiškindama ar patikslindama Konkurso sąlygas, privalo 
užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, 
dalyvaujančių pirkimo procedūrose, pavadinimų ir kitų rekvizitų. 
7.5. Perkančioji organizacija nerengs susitikimų su tiekėjais dėl Konkurso sąlygų 
paaiškinimų. 
7.6. Tuo atveju, kai tikslinama paskelbta informacija, Perkančioji organizacija atitinkamai 
patikslina skelbimą apie pirkimą ir prireikus pratęsia pasiūlymų pateikimo terminą protingumo 
kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į 
patikslinimus.  
7.6.1. Komisija, atsižvelgdama į informacijos ir pirkimo dokumentų pakeitimų svarbą, 
pratęsia pasiūlymų pateikimo terminą, šiais atvejai: 
7.6.1.1. jeigu dėl kokių nors priežasčių papildoma su pirkimo dokumentais susijusi 
informacija būtų pateikiama likus mažiau kaip 4 dienoms iki pasiūlymų pateikimo termino pabaigos, 
nors šios informacijos buvo paprašyta laiku; 
7.6.1.2. jeigu buvo padaryta reikšmingų pirkimo dokumentų pakeitimų. 
7.7. Jeigu papildomos informacijos nebuvo paprašyta laiku arba ji neturi esminės įtakos 
pasiūlymų parengimui, Komisija pasiūlymų pateikimo termino nepratęsia. 
7.8. Pranešimus apie pasiūlymų pateikimo termino nukėlimą Komisija taip pat paskelbia 
CVP IS ir išsiunčia prie pirkimo prisijungusiems tiekėjams. 

8. PASIŪLYMŲ KAINOS ŠIFRAVIMAS 
8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti 
užšifruotą pasiūlymą, turi: 
8.1.1. Iki pasiūlymų pateikimo termino pabaigos naudodamasis CVP IS priemonėmis 
pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame 

nurodyta pasiūlymo kaina). Instrukcija, kaip tiekėjui užšifruoti dokumentą galima rasti adresu: 
http://vpt.lrv.lt/lt/pasiulymu-sifravimas.  
8.1.2. Iki vokų su pasiūlymais atplėšimo procedūros (posėdžio) pradžios CVP IS 
susirašinėjimo priemonėmis pateikti slaptažodį, su kuriuo Perkančioji organizacija galės iššifruoti 
pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti 
slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais).  
8.2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios 
nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi 
Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra 
vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta 
pasiūlymo kaina, o kitus pasiūlymo dokumentus pateikė neužšifruotus – perkančioji organizacija 
tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas 
nepateikė pasiūlymo kainos). 

9.  PRADINIS SUSIPAŽINIMAS SU ELEKTRONINĖMIS PRIEMONĖMIS GAUTAIS PASIŪLYMAIS 
9.1.  Pradinis susipažinimas su elektroninėmis CVP IS priemonėmis gautais pasiūlymais 
vyks Komisijos posėdyje, 30 min. po CVP IS nurodytos pasiūlymų pateikimo termino pabaigos, 
adresu: Laisvės a. 5, Panevėžts.  Pradinis susipažinimas su elektroninėmis priemonėmis gautais 
pasiūlymais prilyginamas vokų atplėšimui.  
9.2. Pasiūlymų nagrinėjimo, vertinimo ir palyginimo procedūras atlieka Komisija, tiekėjams 
ar jų įgaliotiems atstovams nedalyvaujant. 

10. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS 
10.1.  Perkančioji organizacija įvertina EBVPD pateiktą informaciją ir priima sprendimą dėl 
kiekvieno pasiūlymą pateikusio tiekėjo atitikties reikalavimams ir kiekvienam iš jų ne vėliau kaip per 
3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę 
dalyvauti tolesnėse pirkimo procedūrose turi tik tie tiekėjai, kurie atitinka Perkančiosios organizacijos 
keliamus reikalavimus. Perkančioji organizacija gali nesilaikyti pirkimo procedūrų eiliškumo ir 
pirmiausia vertinti dalyvių pateiktus pasiūlymus, o, įvertinusi pasiūlymus, patikrinti, ar nėra dalyvių 
pašalinimo pagrindų.  
10.2. Prieš nustatydama laimėjusį pasiūlymą, Perkančioji organizacija reikalauja, kad 
ekonomiškai naudingiausią pasiūlymą pateikęs tiekėjas ne vėliau kaip per 5 darbo dienas pateiktų 
aktualius dokumentus, patvirtinančius jo pašalinimo pagrindų nebuvimą.  
10.3. Jeigu Komisija nustato, kad ekonomiškai naudingiausią pasiūlymą pateikęs tiekėjas 
pateikė netikslius, neišsamius ar klaidingus dokumentus ar duomenis apie atitiktį pirkimo 
dokumentų reikalavimams arba šių dokumentų ar duomenų trūksta, Perkančioji organizacija privalo 
nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis 
patikslinti, papildyti arba paaiškinti per jos nustatytą protingą terminą. Tikslinami, papildomi, 
paaiškinami ir pateikiami nauji gali būti tik dokumentai ar duomenys dėl tiekėjo pašalinimo 
pagrindų nebuvimo, tiekėjo įgaliojimo asmeniui pasirašyti pasiūlymą, jungtinės veiklos sutartis ir 
dokumentai, nesusiję su pirkimo objektu, jo techninėmis charakteristikomis, pirkimo sutarties 
vykdymo sąlygomis ar pasiūlymo kaina. 
10.4. Iškilus klausimams dėl pasiūlymų turinio, Komisija elektroninėmis priemonėmis CVP 
IS gali prašyti tiekėjų patikslinti, papildyti arba paaiškinti savo pasiūlymus, tačiau ji negali prašyti, 

siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių 
pirkimo dokumentų reikalavimų neatitinkantis pasiūlymas taptų atitinkantis pirkimo dokumentų 
reikalavimus. Tokiu atveju tiekėjas privalo per Komisijos nurodytą terminą pateikti papildomus 
paaiškinimus, nekeisdamas pasiūlymo esmės.  
10.5. Jeigu pateiktame pasiūlyme Komisija randa kainos apskaičiavimo klaidų, ji privalo 
CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme 
pastebėtas aritmetines klaidas, nekeičiant pradinio susipažinimo su elektroninėmis priemonėmis 
gautais pasiūlymais posėdžio metu paskelbtos kainos. Taisydamas pasiūlyme nurodytas aritmetines 
klaidas, tiekėjas neturi teisės atsisakyti kainos sudedamųjų dalių arba papildyti kainą naujomis 
dalimis. 
10.6. Kai pateiktame pasiūlyme nurodoma neįprastai maža kaina, Komisija privalo tiekėjo 
CVP IS susirašinėjimo priemonėmis paprašyti per Komisijos nurodytą terminą pagrįsti neįprastai 
mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija 
turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai 
įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. 
Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai 
maža, vadovaujasi Viešųjų pirkimų įstatymo 57 straipsnyje įtvirtintomis nuostatomis.  
10.7. Tiekėjų pateiktų pašalinimo pagrindų nebuvimo patikslinimai, pasiūlymo turinio 
paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo 
dokumentai siunčiami Perkančiajai organizacijai elektroninėmis CVP IS priemonėmis ir 
susirašinėjimas vykdomas su Perkančiosios organizacijos nurodytais asmenimis, įgaliotais palaikyti 
tiesioginį ryšį su tiekėjais.  
10.8. Perkančioji organizacija, laimėjusiu nustato ekonomiškai naudingiausią pasiūlymą, 
jeigu tenkinamos visos šios sąlygos: 
10.8.1. Pasiūlymas atitinka skelbime apie pirkimą ir pirkimo dokumentuose nustatytus 
reikalavimus, sąlygas ir kriterijus; 
10.8.2. Pasiūlymą pateikęs tiekėjas nėra pašalintas vadovaujantis Viešųjų pirkimų įstatymo 
46 straipsniu (nėra tiekėjo pašalinimo pagrindų); 
10.8.3. Pasiūlymą pateikęs tiekėjas per Perkančiosios organizacijos nustatytą terminą 
patikslino, papildė, paaiškino informaciją, kaip nurodyta Viešųjų pirkimų įstatymo 45 straipsnio 
3 dalyje; 
10.8.4. Pasiūlyta kaina nėra per didelė ir Perkančiajai organizacijai nepriimtina. Laikoma, 
kad pasiūlyta kaina yra per didelė ir nepriimtina, jeigu ji viršija Perkančiosios organizacijos pirkimui 
skirtas lėšas, nustatytas ir užfiksuotas Perkančiosios organizacijos rengiamuose dokumentuose prieš 
pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra 
per didelė ir nepriimtina, kiti pasiūlymų eilėje esantys pasiūlymai laimėjusiais negali būti nustatyti; 
10.8.5. Nėra Viešųjų pirkimų įstatymo 57 straipsnio 3 dalyje nustatytų aplinkybių. 
10.9. Komisija atmeta pasiūlymą, jeigu: 
10.9.1. jeigu nustatoma, kad pirkime dalyvavęs asmuo ar asmuo su kuriuo jis susijęs arba 
nesusijęs (per tarpininką) tiesiogiai ar netiesiogiai kokiu nors ar kokiu nors kitu būdu bandė daryti ar 
darė įtaką Komisijai ar vienam iš jos narių, kad jam būtų palankiau taikomos pirkimo procedūros; 
10.9.2. Tiekėjas atitinka bent vieną pašalinimo pagrindą arba Komisijos prašymu ir per jos 
nustatytą terminą nepatikslino pateiktų netikslių ar neišsamių duomenų apie pašalinimo pagrindų 
nebuvimą; 
10.9.3. pasiūlymas neatitiko pirkimo dokumentuose nustatytų reikalavimų arba tiekėjas per 
nustatytą terminą nepatikslino, nepapildė, nepaaiškino ar nepateikė pirkimo dokumentuose nurodytų 
kartu su pasiūlymu teikiamų dokumentų; 
10.9.4. visų tiekėjų, kurių pasiūlymai neatmesti dėl kitų priežasčių, buvo pasiūlytos per 
didelės, Perkančiajai organizacijai nepriimtinos kainos; 

10.9.5. buvo pasiūlyta neįprastai maža kaina ir tiekėjas Komisijos prašymu per nustatytą 
terminą nepateikė raštiško kainos sudėtinių dalių pagrindimo arba kitaip nepagrindė neįprastai mažos 
kainos; 
10.9.6. pasiūlymas buvo pateiktas ne Perkančiosios organizacijos nurodytomis 
elektroninėmis priemonėmis; 
10.9.7. Tiekėjas pateikė daugiau kaip vieną pasiūlymą arba tiekėjų grupės narys dalyvauja 
teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį 
pasiūlymą pateikė ir raštu (popierine forma voke), ir naudodamasis CVP IS priemonėmis; 
10.9.8. Tiekėjas nurodytas kaip subtiekėjas kito tiekėjo, teikiančio pasiūlymą. Tame 
pačiame pirkime bendrai veiklai susivienijusių asmenų grupės partneriai atskirai pateikė pasiūlymą 
arba yra partneriais kitoje susivienijusių asmenų grupėje arba kaip jų subtiekėjai. 
10.10. Apie pasiūlymo atmetimą tiekėjai bus informuojami nedelsiant, bet ne vėliau kaip 
per 3 (tris) darbo dienas. 

11. PASIŪLYMŲ VERTINIMAS 
11.1. Ekonomiškai naudingiausias pasiūlymas bus išrenkamas pagal kainos ir kokybės 
santykį. Laimėjusiu bus pripažintas tas pasiūlymas, kurio ekonominio naudingumo balas bus 
didžiausias.  
11.2. Pasiūlymų vertinimo kriterijai ir ekonominio naudingumo vertinimo metodika 
pateikiama Konkurso sąlygų priede Nr. 5. 
11.2. Pasiūlymo kaina/įkainiai nurodomi Konkurso sąlygų priedo Nr. 2 „Pasiūlymo forma“ 
lentelėje. Į pasiūlymo kainą turi būti įtraukti visi mokesčiai ir visos kitos tiekėjo išlaidos 
būtinos tinkamam sutarties įvykdymui. 

12. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO 
12.1. Komisija, norėdama priimti sprendimą dėl laimėjusio pasiūlymo, turi nedelsdama įvertinti 
pateiktus tiekėjų pasiūlymus ir nustatyti pasiūlymų eilę (išskyrus atvejus, kai pasiūlymą pateikti 
kviečiamas tik vienas tiekėjas arba pasiūlymą pateikia tik vienas tiekėjas). Pasiūlymų eilė nustatoma 
ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis 
naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio 
pasiūlymas pateiktas anksčiausiai. Suinteresuotiems tiekėjams ne vėliau kaip per 5 darbo dienas raštu 
pranešama apie priimtą sprendimą nustatyti laimėjusį pasiūlymą, dėl kurio bus sudaroma pirkimo 
sutartis, pateikiama Viešųjų pirkimų įstatymo 58 straipsnio 2 dalyje nurodyta atitinkama informacija, 
kuri dar nebuvo pateikta pirkimo procedūros metu, santrauka, nurodoma nustatyta pasiūlymų eilė, 
laimėjęs pasiūlymas ir tikslus atidėjimo terminas. Taip pat nurodomos priežastys, dėl kurių buvo 
priimtas sprendimas nesudaryti pirkimo sutarties, pradėti pirkimą iš naujo. 
12.2. Pirkimo sutartis sudaroma nedelsiant, bet ne anksčiau negu pasibaigė pirkimo sutarties 
sudarymo atidėjimo terminas (5 darbo dienų laikotarpis nuo pranešimo apie sprendimą sudaryti 
pirkimo sutartį išsiuntimo suinteresuotiems tiekėjams dienos). Atidėjimo terminas gali būti 
netaikomas, kai vienintelis suinteresuotas tiekėjas yra tas, su kuriuo sudaroma pirkimo sutartis. 
12.3. Perkančioji organizacija pirkimo sutartį siūlo sudaryti tam tiekėjui, kurio pasiūlymas 
Viešųjų pirkimų įstatymo ir Konkurso sąlygų nustatyta tvarka pripažintas laimėjusiu. Pranešime 
laimėjusiam tiekėjui Perkančioji organizacija nurodo laiką, iki kada reikia pasirašyti pirkimo sutartį. 
12.4. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti 
arba iki nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų 
pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti 
pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio 
pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, 
jeigu tenkinamos Konkurso sąlygų 10.8 papunktyje išdėstytos sąlygos. 

13. PRETENZIJŲ IR SKUNDŲ NAGRINĖJIMO TVARKA 
13.1. Tiekėjas turi teisę pateikti pretenziją Perkančiajai organizacijai, pateikti prašymą ar 
pareikšti ieškinį teismui (išskyrus ieškinį dėl pirkimo sutarties pripažinimo negaliojančia ar ieškinį 
dėl pirkimo sutarties nutraukimo pripažinimo nepagrįstu):  
13.1.1. per 5 darbo dienas nuo Perkančiosios organizacijos pranešimo raštu apie jos priimtą 
sprendimą išsiuntimo tiekėjams dienos; 
13.1.2. per 5 darbo dienas nuo paskelbimo apie Perkančiosios organizacijos priimtą 
sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie 
Perkančiosios organizacijos priimtus sprendimus. 
13.2. Perkančioji organizacija nagrinėja tik tas tiekėjų pretenzijas, kurios gautos iki pirkimo 
sutarties sudarymo dienos ir pateiktos laikantis Viešųjų pirkimų įstatymo 102 straipsnio 1 dalyje 
nustatytų terminų. Neprivaloma nagrinėti pretenzijų, teikiamų pakartotinai dėl to paties Perkančiosios 
organizacijos priimto sprendimo arba atlikto veiksmo.  
13.3. Perkančioji organizacija, gavusi pretenziją, nedelsdama sustabdo pirkimo procedūrą, 
kol bus išnagrinėta pretenzija ir priimtas sprendimas. Perkančioji organizacija negali sudaryti pirkimo 
sutarties anksčiau negu po 5 darbo dienų nuo rašytinio pranešimo apie jos priimtą sprendimą 
išsiuntimo pretenziją pateikusiam tiekėjui ir suinteresuotiems dalyviams dienos. 
13.4. Perkančioji organizacija privalo išnagrinėti pretenziją, priimti motyvuotą sprendimą ir 
apie jį, taip pat apie anksčiau praneštų pirkimo procedūros terminų pasikeitimą raštu pranešti 
pretenziją pateikusiam tiekėjui, suinteresuotiems dalyviams ne vėliau kaip per 6 darbo dienas nuo 
pretenzijos gavimo dienos. 
13.5. Komisija nukelia pasiūlymų pateikimo terminą, jeigu pretenzijos nespėja išnagrinėti 
iki pasiūlymų pateikimo termino pabaigos (jei pretenzija nenagrinėjama – terminas nenukeliamas) 
arba atsakant į pretenziją pateikia Konkurso sąlygų paaiškinimus ar patikslinimus, kurie turi esminės 
įtakos pasiūlymų parengimui. 
13.6. Tiekėjas, nesutikęs su Komisijos sprendimu arba jei Komisija per nustatytą terminą 
neišnagrinėjo jo pretenzijos, gali pateikti prašymą ar pareikšti ieškinį teismui Viešųjų pirkimų 
įstatymo VII skyriuje nustatyta tvarka. 

14. PRIEDAI 
14.1. Techninė specifikacija, Pirkimo sąlygų priedas Nr. 1. 
14.2. Pasiūlymo forma, Pirkimo sąlygų priedas Nr. 2. 
14.3. Paslaugų teikėjų pašalinimo pagrindai, Pirkimo sąlygų priedas Nr. 3. 
14.4. EBVPD forma pildymui, Pirkimo sąlygų priedas Nr. 4. 
14.4. Ekonominio naudingumo vertinimo metodika, Pirkimo sąlygų priedas Nr. 5. 
